Awtorizzazzjonijiet F'din il-paġna, it-termini "bank" u "istituzzjoni ta' kreditu" jfissru l-istess ħaġa. Fis-superviżjoni bankarja Ewropea l-BĊE hu l-awtorità inkarigata mill-awtorizzazzjonijiet bankarji. Dan ikopri: il-liċenzjar ta' banek, l-irtirar ta' liċenzji bankarji u l-awtorizzazzjoni ta' akkwisti ta' ishma azzjonarji kwalifikanti fil-banek: tliet proċeduri magħrufa kollettivament bħala "proċeduri komuni". Dawn id-deċiżjonijiet jittieħdu mill-BĊE għall-banek kollha: dawk li jissorvelja direttament (banek sinifikanti) u dawk li jissorvelja indirettament (banek inqas sinifikanti) valutazzjonijiet "kompetenti u adattati", li jistħarrġu jekk il-membri tal-korp maniġerjali jkunux adattati biex jaqdu r-rwol tagħhom fil-bank. Il-BĊE jieħu biss deċiżjonijiet 'kompetenti u adattati' għal banek sinifikanti. Lista ta' banek taħt superviżjoni Meta jiddeċiedi dwar l-awtorizzazzjonijiet, il-BĊE japplika s-Sett Uniku ta' Regoli tal-ABE u, fejn rilevanti, il-liġi nazzjonali. Sett Uniku ta' Regoli tal-ABE L-awtoritajiet nazzjonali kompetenti (NCAs) għandhom rwol importanti: pereżempju, bħala l-punt ta' dħul għal applikazzjonijiet għall-awtorizzazzjoni, bħala membri tat-Timijiet Superviżorji Konġunti (JSTs) għal banek sinifikanti u bħala superviżuri diretti ta' banek inqas sinifikanti. Il-BĊE jaħdem flimkien mal-istaff tal-NCAs biex jiżgura metodu konsistenti għall-awtorizzazzjonijiet fil-pajjiżi u standards għoljin fil-kwistjonijiet ewlenin ta' operazzjoni u politika f'dan il-qasam. L-aspettattivi superviżorji huma stipulati fi gwidi pubbliċi. Lista ta' formoli tal-applikazzjoni nazzjonali għall-proċeduri ta' awtorizzazzjoni Liċenzjar Il-proċess tal-liċenzjar jistabbilixxi fiduċja fis-sistema finanzjarja billi jiżgura li l-banek ikunu kompetenti biex joperaw. Barra minn hekk, il-liċenzjar jiżgura li banek robusti biss li jikkonformaw mar-rekwiżiti legali kollha jistgħu jidħlu fis-suq. Madankollu, il-liċenzjar m'għandux ixekkel il-kompetizzjoni, l-innovazzjoni finanzjarja jew il-progress teknoloġiku. Gwida għal-Liċenzjar ENGLISH Gwida Fintech għal-Liċenzjar ENGLISH Rilokazzjoni lejn iż-żona tal-euro Kriterji Meta l-BĊE, f'kooperazzjoni mas-superviżur nazzjonali rilevanti, jivvaluta applikazzjoni għal liċenzja bankarja, iqis erba' oqsma ewlenin: l-ammont, il-kwalità, l-oriġini u l-kompożizzjoni tal-kapital tal-istituzzjoni ta' kreditu applikanti il-programm ta' attivitajiet, l-organizzazzjoni strutturali u l-pjan tan-negozju tal-istituzzjoni ta' kreditu applikanti valutazzjonijiet 'kompetenti u adattati' tal-korp maniġerjali tal-istituzzjoni ta' kreditu applikanti valutazzjoni tal-adegwatezza tal-azzjonisti diretti u indiretti tal-istituzzjoni ta' kreditu applikanti L-oqsma li jitqiesu huma l-istess għall-banek kollha, kemm jekk ikollhom mudell ta' negozju aktar tradizzjonali kif ukoll jekk ikollhom mudell ta' negozju fintech. Perjodu ta' żmien Is-soltu jgħaddu bejn sitta u tnax-il xahar biex tittieħed deċiżjoni minn meta l-applikant jipprovdi applikazzjoni kompluta għal liċenzja. Skont il-liġi Ewropea, deċiżjoni għandha tittieħed fi żmien 12-il xahar; xi skadenzi legali nazzjonali huma iqsar. Proċess * fejn applikabbli ** jew ċaħda min-naħa tas-superviżur nazzjonali Akkwist ta' ishma azzjonarji kwalifikanti Il-BĊE għandu jawtorizza l-akkwist ta' sehem azzjonarju f'istituzzjoni eżistenti jekk dan is-sehem jgħodd bħala "sehem azzjonarju kwalifikanti", fi kliem ieħor jekk l-akkwirent jilħaq wieħed mil-limiti rilevanti ta' 10, 20, 30 jew 50%, jew jekk f'dan il-każ ikunx possibbli li tiġi eżerċitata influwenza sinifikanti. Il-proċess tal-approvazzjoni għandu l-għan li jiżgura li azzjonisti xierqa biss jidħlu fis-sistema bankarja, biex b'hekk jiġi żgurat il-funzjonament bla xkiel tas-sistema bankarja. Superviżjoni. Xi tkun: X'inhu sehem azzjonarju kwalifikanti? Kriterji Il-kriterji valutati mill-BĊE f'kooperazzjoni mas-superviżur nazzjonali rilevanti, huma dawn li ġejjin: reputazzjoni tal-akkwirent propost li l-membri tal-bord li għandhom jinħatru mill-akkwirent propost ikunu kompetenti u adattati solidità finanzjarja tal-akkwirent propost li l-għan jibqa' dak ta' konformità mar-rekwiżiti prudenzjali wara l-akkwist jekk it-tranżazzjoni tinvolvix, jew iżżidx, ir-riskju ta' ħasil ta' flus jew il-finanzjament tat-terroriżmu Perjodu ta' żmien Sehem azzjonarju kwalifikanti għandu jiġi awtorizzat jew miċħud fi żmien 60 jum tax-xogħol, b'estensjoni massima sa 90 jum tax-xogħol. Proċess * fejn applikabbli ** jew persuna ta' kariga maniġerjali għolja, jekk delegat Irtirar tal-liċenzja Kemm il-BĊE kif ukoll is-superviżur nazzjonali rilevanti għandhom id-dritt li jibdew il-proċess tal-irtirar ta' liċenzja bankarja f'ċerti ċirkostanzi. Liċenzja tista' tiġi rtirata jekk istituzzjoni ta' kreditu twaqqaf l-attivitajiet tagħha jew ma tibqax tissodisfa r-rekwiżiti prudenzjali applikabbli. Perjodu ta' żmien Iż-żmien jiddependi miċ-ċirkostanzi tal-każ, pereżempju jekk ikunx meħtieġ li jitwaqqfu l-attivitajiet jew jekk l-istituzzjoni ta' kreditu tkunx waqqfet l-attivitajiet tagħha. Proċess Irtirar mibdi mill-BĊE * fejn applikabbli Irtirar mibdi mis-superviżur nazzjonali * spiss fuq talba tal-bank ** fejn applikabbli *** jew persuna ta' kariga maniġerjali għolja, jekk delegat Valutazzjoni "kompetenti u adattati" Il-korp maniġerjali ta' istituzzjoni ta' kreditu għandu jkun adattat biex iwettaq ir-responsabbiltajiet tiegħu u għandu jkun kompost b'mod li jikkontribwixxi għal ġestjoni effettiva u teħid ta' deċiżjonijiet bilanċjat. Li jiġi żgurat li l-korpi maniġerjali tal-istituzzjonijiet ikunu "kompetenti u adattati" mhux biss itejjeb is-sigurtà u s-solidità tal-istituzzjoni kkonċernata, iżda jsaħħaħ ukoll is-settur bankarju kollu kemm hu billi tiżdied il-fiduċja pubblika fin-nies li jamministraw is-settur finanzjarju taż-żona tal-euro. Gwida tal-BĊE għal valutazzjonijiet 'kompetenti u adattati' (riveduta Mejju 2018) ENGLISH Kwestjonarju 'kompetenti u adattati' (bl-Ingliż biss) Dikjarazzjoni ta' privatezza għall-ipproċessar ta' dejta personali relatata ma' valutazzjonijiet 'kompetenti u adattati' taħt is-superviżjoni bankarja Ewropea (bl-Ingliż biss) Superviżjoni. Xi tkun: X'inhi s-superviżjoni 'kompetenti u adattati'? Kriterji Il-BĊE jqis ħames kriterji fil-valutazzjoni 'kompetenti u adattati': reputazzjoni esperjenza kunflitti ta' interess u spirtu ta' indipendenza dedika ta' ħin għat-twettiq tal-funzjonijiet kif suppost adattabbiltà kollettiva tal-bord Meta l-ħatriet ikunu parti minn proċedura ta' liċenzjar jew ta' ishma azzjonarji kwalifikanti, il-valutazzjoni 'kompetenti u adattati' tifforma parti mill-valutazzjoni għall-għoti tal-liċenzja jew għall-akkwist tas-sehem azzjonarju kwalifikanti. Perjodu ta' żmien Jiġu applikati l-iskadenzi legali nazzjonali. Proċess * jew persuna ta' kariga maniġerjali għolja, jekk delegat